ที่ มท ๐๘10.7/วว กรมส่งเสริมการปกครองท้องถิ่น

 ถนนนครราชสีมา กทม. ๑๐๓๐๐

 มีนาคม ๒๕65

เรื่อง การใช้งานระบบจดทะเบียนพาณิชย์

เรียน ผู้ว่าราชการจังหวัด ทุกจังหวัด

 ด้วยกรมส่งเสริมการปกครองท้องถิ่น ได้รับแจ้งจากกรมพัฒนาธุรกิจการค้าว่า ได้กำหนด แนวทางการใช้งานระบบจดทะเบียนพาณิชย์ ดังนี้

 1. กำหนดให้ระบบจดทะเบียนพาณิชย์มีการเปลี่ยนรหัสการใช้งานทุก 3 เดือน

 2. กำหนดให้ Username Admin ไม่สามารถเปลี่ยนชื่อได้ โดยผู้ใช้งานต้องใช้วิธีการ เพิ่มสิทธิ์การใช้งานระบบจดทะเบียนพาณิชย์ให้กับผู้ที่ได้รับการแต่งตั้งให้เป็นนายทะเบียน

 3. ในการจดทะเบียนทุกครั้งให้ทำการบันทึกคำขอและเอกสารประกอบคำขอเข้าระบบ จดทะเบียนพาณิชย์ด้วย

 ในการนี้ เพื่อให้การใช้งานระบบจดทะเบียนพาณิชย์เป็นไปในแนวทางเดียวกัน ขอความร่วมมือจังหวัดแจ้งองค์กรปกครองส่วนท้องถิ่นในพื้นที่ทราบและถือปฏิบัติ พร้อมทั้งแจ้งเจ้าหน้าที่ผู้ปฏิบัติงาน ด้านทะเบียนพาณิชย์ทราบและปฏิบัติตามแนวทางดังกล่าว และกำชับไม่ให้เปิดเผยข้อมูลรหัสผ่าน การเข้าใช้งานระบบจดทะเบียนพาณิชย์ โดยให้จัดเก็บรหัสผ่านนั้นไว้อย่างปลอดภัย หากเจ้าหน้าที่ผู้ปฏิบัติงานด้านทะเบียนพาณิชย์ลาออก หรือมีการเปลี่ยนแปลงผู้ปฏิบัติงานให้ดำเนินการเปลี่ยนรหัสผ่านทันที ทั้งนี้ สามารถสอบถามรายละเอียดได้ที่ กองทะเบียนบริษัทมหาชนและธุรกิจพิเศษ กรมพัฒนาธุรกิจการค้า โทรศัพท์หมายเลข 02 547 4446 – 7

 จึงเรียนมาเพื่อโปรดพิจารณา สำหรับจังหวัดชลบุรี ให้แจ้งเมืองพัทยาเพื่อทราบและถือปฏิบัติด้วย

ขอแสดงความนับถือ

อธิบดีกรมส่งเสริมการปกครองท้องถิ่น

ร.อสถ. ...........................................

ผอ.กพส. ........................................

ผอ.กง.บด. .....................................

หน.ฝ. ............................................จนท. .............................................

กองพัฒนาและส่งเสริมการบริหารงานท้องถิ่น

กลุ่มงานส่งเสริมการบริหารกิจการบ้านเมืองที่ดีท้องถิ่น

โทร. ๐-๒๒๔๑-๙๐๐๐ ต่อ 2322 โทรสาร ๐-๒๒๔1-6956

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวชนเนษฎ์ แก้วพุฒ 09 5669 3645